钦定古今图书集成/方舆汇编/边裔典/第129卷 > 唐
## 钦定古今图书集成/方舆汇编/边裔典/第129卷 > 唐

### 高祖武德 年契丹遣人来朝

按《唐书高祖本纪》，不载。按《契丹本传》：“契丹本东国
种，其先为匈奴所破，保鲜卑山。魏青龙中，部酋比能
稍桀骜，为幽州刺史王雄所杀，众遂微，逃潢水之南，
黄龙之北。至元魏，自号曰契丹，地直京师东北五千
里而赢，东距高丽，西奚，南营州，北靺鞨、室韦，阻冷陉
山以自固，射猎居处无常。其君大贺氏，有胜兵四万，
析”八部臣于突厥，以为俟斤。凡调发攻战则诸部毕
会，猎则部得自行。与奚不平，每斗不利，辄遁保鲜卑
山。风俗与突厥大抵略。侔死不墓，以马车载尸入山，
置于树颠。子孙死，父母旦夕哭。父母死则否，亦无丧
期。武德中，其大酋孙敖曹与靺鞨长突地稽俱遣人
来朝，而君长或小入寇边。后二年，君长乃遣使者上
名马丰貂。

### 太宗贞观二年契丹摩会来降

按《唐书太宗本纪》不载。按《契丹本传》：贞观二年，摩
会来降。突厥颉利可汗不欲外夷与唐合，乃请以梁
师都易契丹。太宗曰：“契丹、突厥不同类，今已降我，尚
可索耶？师都，唐编户，盗我州部，突厥辄为助我，将禽
之，谊不可易降者。”明年，摩会复入朝，赐鼓纛，由是有
常贡。

贞观十九年。契丹曲据率众归窟哥。举部内属
按《唐书太宗本纪》不载。按《契丹本传》：“帝伐高丽。悉
发酋长与奚首领从军。帝还过营州，尽召其长窟哥
及老人，差赐缯彩。以窟哥为左武卫将军。大酋辱纥
主曲据又率众归。即其部为元州。拜曲据刺史，隶营
州都督府。未几窟哥举部内属。乃置松漠都督府，以
窟哥为”使持节十州诸军事、松漠都督，封无极男，赐
氏李。以达稽部为峭落州，纥便部为弹汗州，独活部
为无逢州，芬问部为羽陵州，突便部为日连州，芮奚
部为徒河州，坠斤部为万丹州，伏部为匹黎、赤山二
州，俱隶松漠府，即以《辱纥》主为之刺史。

====高宗显庆五年五月定襄都督阿史德枢宾为沙砖====道行军总管，以伐契丹。十二月，阿史德枢宾及契丹
战，败之。

按：《唐书高宗本纪》云云。

### 中宗嗣圣十三年〈即武后万岁通天元年〉夏五月契丹首领松漠都督李尽忠归诚州刺史孙万荣陷营州杀都督赵文翙乙丑左鹰扬卫将军曹仁师右金吾卫大将

军张元遇、左威卫大将军李多祚、司农少卿麻仁节
等击之。

按《唐书武后本纪》，“万岁通天元年五月壬子，契丹首
领松漠都督李尽忠、归诚州刺史孙万荣陷营州，杀
都督赵文翙。乙丑，左鹰扬卫将军曹仁师，右金吾卫
大将军张元遇，左威卫大将军李多祚，司农少卿麻
仁节等击之。八月丁酉，张元遇、曹仁师、麻仁节等及
契丹战于黄麞谷，败绩，执元遇、仁节。九月庚子，同州”
刺史武攸宜为清边道行军大总管，以击契丹。十月
辛卯，契丹寇冀州，刺史陆宝积死之。按《契丹本传》，
窟哥死，与奚连叛，行军总管阿史德枢宾等执松漠
都督阿卜固献东都。窟哥有一孙曰枯莫离，为左卫
将军、弹汗州刺史，封归顺郡王；曰尽忠，为武卫大将
军、松漠都督。而敖曹有孙曰万荣，为归“诚州刺史。”于
是营州都督赵文翙骄㳫，数侵侮其下，尽忠等皆怨
望。万荣本以侍子入朝，知中国险易，挟乱不疑，即共
举兵杀文翙，盗营州反。尽忠自号无上可汗，以万荣
为将，纵兵四略，所向辄下，不重浃，众数万，妄言十万，
攻崇州，执讨击副使许钦寂。武后怒，诏鹰扬将军曹
仁师、金吾大将军张元遇、右武卫大将军李多祚、司
农少卿麻仁节等二十八将击之。以梁王武三思为
榆关道安抚大使，纳言姚璹为之副，更号万荣曰“万
斩”，《尽忠》曰“尽灭。”诸将战西硖石、黄獐谷，王师败绩，元
遇、仁节皆为虏禽。进攻平州，不克，《败书》闻，后乃以右
武卫大将军、建安王武攸宜为清边道大总管，击契
丹，募天下人奴有勇者，官畀主直，悉发以击虏。万荣
衔枚夜袭檀州，清边道副总管张九节募死亡数百。
薄战，万荣败而走山。俄而尽忠死，突厥默啜袭破其
部，万荣收散兵复振，使别将骆务整、何阿小入冀州，
杀刺史陆宝积，掠数千人。

嗣圣十四年。〈即武后神功元年〉夏，四月，右金吾卫大将军武
懿宗为“神兵道行军大总管”，以讨契丹，败之。

按《唐书武后本纪》，神功元年四月“癸未，右金吾卫大
将军武懿宗为神兵道行军大总管，及右豹韬卫将
军何迦密以击契丹。五月癸卯，娄师德为清边道行
军副大总管，右武卫将军沙吒忠义为清边中道前
军总管，以击契丹。”按《契丹本传》，“武后闻尽忠死，更
诏夏官尚书王孝杰，羽林卫将军苏宏晖率兵十七
万”讨契丹，战东硖石，师败，孝杰死之。万荣、席已胜，遂
屠幽州。攸宜遣将讨捕，不能克，乃命右金吾卫大将
军、河内郡王武懿宗为神兵道大总管，右肃政台御
史大夫娄师德为清边道大总管，右武卫大将军沙
吒忠义为清边中道前军总管，兵凡二十万击贼。万
荣锐甚，鼓而南，残瀛州属县，恣肆无所惮，于是神兵
道总管杨元基率奚军掩其尾，契丹大败，获何阿小
降。别将李楷固、骆务整收仗械如积，万荣委军走，残
队复合，与奚搏。奚四面攻，乃大溃。万荣左驰张九节
为三伏伺之。万荣穷，与家奴轻骑走潞河东，惫甚，卧
林下，奴斩其首，《九节》传之东都，馀众溃，攸宜凯而还。
后喜，为赦天下，改元为《神功》。

嗣圣十七年。〈即武后久视元年〉诏左玉钤卫大将军李楷固
等讨契丹，破之。

按《唐书武后本纪》不载。按契丹本传，“契丹不能立，
遂附突厥。久视元年，诏左玉钤卫大将军李楷固、右
武威卫将军骆务整讨契丹，破之。”此两人皆虏善将，
尝犯边，数窘官军者也，及是有功。

### 元宗开元二年正月并州节度大使薛讷同紫微黄门三品以伐契丹

按《唐书·元宗本纪》云云，按《契丹本传》：“开元二年，尽
忠从父弟都督失活以默啜政衰，率部落与颉利发
伊健啜来归，元宗赐丹书铁券。后二年，与奚长李大
酺皆来，诏复置松漠府，以失活为都督，封松漠郡王，
授左金吾卫大将军，仍其府置静析军，以失活为经
略大使，所统八部，皆擢其酋为刺史，诏将军薛泰为
押”蕃落使，督军镇抚。帝以东平王外孙杨元嗣女为
永乐公主，妻《失活》。明年，《失活》死，赠特进。帝遣使吊祠，
以其弟中郎将《娑固》袭封及所领。明年，娑固与公主
来朝，宴赉有加。

开元四年，契丹来降。

按《唐书元宗本纪》：“开元四年八月辛未，契丹降。”按
《契丹本传》，“有可突于者，为静析军副使，悍勇得众，娑
固欲去之，未决，而突于反攻娑固，娑固奔营州，都督
许钦澹以州甲五百，合奚君长李大酺兵，共攻可突
于，不胜，娑固、大酺皆死。钦澹惧，徙军入榆关。可突于
奉娑固从父弟郁于为君，遣使者谢罪。有诏即拜郁于”松漠郡王，而赦可突于。郁于来朝，授率更令，以宗
室所出女慕容为燕郡公主妻之。可突于亦来朝，擢
左羽林卫将军。郁于死，弟吐于嗣，与可突于有隙，不
能定其下，携公主来奔，封辽阳郡王，留宿卫。可突于
奉尽忠弟邵固统众，诏许袭王。天子封禅，邵固与诸
蕃长皆从行在。明年，拜左羽林卫大将军，徙王广化
郡。以宗室出女陈为东华公主，妻邵固，诏官其部酋
长百馀人。邵固以子入侍，可突于复来，不为宰相李
元纮所礼，鞅鞅去。张说曰：“彼兽心者，唯利是向，且方
持国，下所附也，不假以礼，不来矣！”

开元八年九月壬申，契丹寇边，王晙检校幽州都督、
节度河北诸军大使，黄门侍郎韦抗为“朔方道行军
大总管”以伐之。

按：《唐书元宗本纪》云云。

开元二十年正月信安郡王祎为河东河北道行军
副元帅，以伐契丹五月俘奚契丹以献。

按《唐书元宗本纪》，开元二十年正月“乙卯，信安郡王
祎为河东河北道行军副元帅，以伐奚、契丹。三月己
巳，信安郡王祎及奚、契丹战于蓟州，败之。五月戊申，
忠王浚俘奚契丹以献”按《契丹本传》，“可突于杀邵
固，立屈烈为王，胁奚众共降突厥，公主走平卢军。诏
幽州长史、知范阳节度事赵含章击之，遣中书舍人
裴”宽、给事中薛偘大募壮士。拜忠王浚“河北道行军
元帅”，以御史大夫李朝隐、京兆尹裴《伷先》副之，帅程
伯献、张文俨、宋之悌、李东蒙、赵万功、郭英杰等八总
管兵击契丹。既又以忠王兼河东道诸军元帅，王不
行，以礼部尚书、信安郡王祎持节河北道行军副元
帅，与含章出塞捕虏，大破之。可突于走奚众降。王以
二蕃俘级告诸庙。

开元二十一年闰月，幽州副总管郭英杰及契丹战
于都山，英杰死之。

开元二十二年，张守珪及契丹战，败之，杀其王屈烈。
按以上《唐书？元宗本纪》云云。按《契丹本传》，可突于
盗边，幽州长史薛楚玉、副总管郭英杰、吴克勤、乌知
义、罗守忠率万骑及奚击之，战都山下。可突于以突
厥兵来，奚惧，持两端，众走险，知义、守忠败，英杰、克勤
死之，杀唐兵万人。帝擢张守珪为幽州长史经略之。
守珪既善将，可突于恐阳请臣，而稍趋西北，倚突厥。
其衙官李《过折》与可突于内不平，守珪使客王悔阴
邀之，以兵围可突于。过折即夜斩可突于屈烈及支
党数十人自归。守珪使过折统其部，函可突于等首
传东都。拜过折北平郡王，为松漠都督。可突于残党
击杀过折，屠其家一子。《刺干》走安东，拜左骁卫将军。

按《张守珪传》，“守珪徙幽州长史、河北节度副大使。”

俄加采访处置等使。契丹、奚连年梗边，牙官可突于
胡有谋者，前长史赵含章、薛楚玉等不能制。守珪至，
每战辄胜，虏遂大败。帝喜，诏有司告九庙。契丹酋屈
刺及突于恐惧，乃遣使诈降。守珪得其情，遣右卫骑
曹王悔诣部计事。屈刺无降意，徙帐稍西北，密引突
厥众，将杀悔以叛。契丹别帅李过折与突于争权不
叶，悔，因间诱之，夜斩屈刺及突于，尽灭其党，以众降。
守珪次紫蒙州，大阅军实，赏将士，传屈刺、《突于》首于
东都。

开元二十五年，张守珪讨契丹，败之。

按《唐书元宗本纪》：开元二十五年三月乙酉，张守珪
及契丹战于捺禄山，败之。按《契丹本传》：开元二十
五年，守珪讨契丹，再破之，有诏自今战有功必告庙。

### 天宝四载契丹大酋降以静乐公主妻之

按《唐书元宗本纪》：“天宝四载三月，以外孙独孤氏女
为静乐公主，嫁于契丹松漠都督李怀节；杨氏女为
宜芳公主，嫁于奚饶乐都督李延宠。”按《契丹本传》：
“天宝四载，契丹大酋李怀秀降，拜松漠都督，封崇顺
王，以宗室出女独孤为静乐公主妻之。是岁，杀公主
叛去，范阳节度使安禄山讨破之，更封其酋楷洛为
恭”《仁王》，代松漠都督。

天宝十载八月，范阳节度副大使安禄山，及契丹战
于《吐护真河》，败绩。

按《唐书元宗本纪》云云。按《契丹本传》，“禄山方幸，表
讨契丹以向帝意。发幽州、云中、平卢、河东兵十馀万，
以奚为乡导，大战潢水南，禄山败，死者数千。自是禄
山与相侵掠未尝解，至其反乃已。”

天宝十四载三月壬午，安禄山及契丹战于潢水，败
之。

按：《唐书元宗本纪》云云。

### 武宗会昌二年契丹内附

按《唐书武宗本纪》不载。按《契丹本传》，“契丹在开元、
天宝间，使朝献者无虑二十。故事：以范阳节度为押
奚契丹使。自至德后，藩镇擅地，务自安障戍，斥候益
谨，不生事于边。奚、契丹亦鲜入寇，岁选酋豪数十入
长安朝会，每引见，赐与有秩，其下率数百，皆驻馆幽
州。至德、宝应时再朝献，大历中十三，贞元间三，元和中”七，太和、开成间凡四。然天子恶其外附，回鹘不复
官爵渠长。会昌二年，回鹘破契丹酋屈戍，始复内附，
拜云麾将军，守右武卫将军。于是幽州节度使张仲
武为易回鹘所与旧印，赐唐新印曰“奉国契丹之印。”

### 懿宗咸通 年契丹遣使入朝

按《唐书懿宗本纪》不载。按《契丹本传》：“咸通中，其王
习尔之再遣使者入朝，部落寖彊。习尔之死，族人钦
德嗣。”

### 僖宗光启 年契丹败约入寇刘守光伪与和帐饮具于野伏发禽其大将

按《唐书僖宗本纪》不载。按《契丹本传》：“光启时，方天
下盗兴，北疆多故，乃钞奚、室韦小小部种，皆役服之，
因入寇幽蓟。刘仁恭穷师，逾摘星山讨之，岁燎塞下
草，使不得留牧，马多死。契丹乃乞盟，献良马，求牧地。
仁恭许之，复败约入寇。刘守光戍平州，契丹以万骑
入，守光伪与和帐饮具于野，伏发，禽其大将，群胡恸，
愿”纳马五千以赎，不许。钦德输重赂求之，乃与盟十
年，不敢近边。钦德晚节，政不竞，其八部大人法常三
岁代。时耶律阿保机建鼓旗为一部，不肯代，自号为
王而有国，大贺氏遂亡。